Eesti Personalijuhtimise Ühingu PARE välja kuulutatud konkurss on mõeldud inimeste juhtimise ja personalitöö valdkonna väljapaistvate tegijate tunnustamiseks, et väärtustada inimeste ja kultuuri ning personalijuhtimise rolli organisatsioonide strateegilises juhtimises, aidates seeläbi kaasa juhtimiskultuuri taseme tõstmisele, Eesti organisatsioonide arengule ja konkurentsivõimele.
Mõjukaima personalijuhi tiitli vääriline inimeste ja kultuuri juht ning personalijuht on inimene, kes lisaks tulemuslikule tööle tööandja organisatsioonis panustab valdkonna arengusse laiemalt: kas koolitaja, vabatahtliku, kogemuse jagaja või paremate praktikate levitajana. Ta on eeskujuks ning inspireerijaks teistele inimeste ja kultuuri juhtimise ning personalitöö valdkonnas töötavatele inimestele.